Näin selvitys tehtiin Yle Uutiset selvitti todellisten vuokrien suhdetta asuntoedun verotusarvoon.

Keräsimme kaikki Vuokraovi.com (siirryt toiseen palveluun) -palvelun vuokralla olleet asunnot 2. joulukuuta 2013, laskimme jokaiselle verotusarvon ja vertasimme sitä markkinavuokraan.

-palvelun vuokralla olleet asunnot 2. joulukuuta 2013, laskimme jokaiselle verotusarvon ja vertasimme sitä markkinavuokraan. Aineistosta on poistettu kallisvuokraisia kalustettuja asuntoja.

Selvityksessä on mukana 5 014 vuokra-asunnon tiedot.

Verottajan mukaan verotusarvon suuruus on keskimäärin 90 prosenttia asunnon markkina-arvosta. Tekemämme selvityksen mukaan suhdeluku on huomattavasti pienempi, noin 73 prosenttia.

Asunnon verotusarvo lasketaan Verohallinnon kaavalla (siirryt toiseen palveluun) .

. Laskelmissa ei ole otettu huomioon asunnon lämmitys- ja sähkökulujen mahdollista sisältymistä vuokraan.

Voit ladata selvityksen pohjadatan Excel-tiedostona.

Työsuhdeasuja hyötyy asuntoedusta verotuksellisesti eniten Tuusulassa, Helsingissä ja Nurmijärvellä.

Myös muut pääkaupunkiseudun kehyskunnat sijoittuvat kärkeen Yle Uutisten suuressa asuntoetuvertailussa, jossa verrattiin 5 000 vapaan vuokra-asunnon vuokraa asuntoedun verotusarvoon, joka osaltaan vaikuttaa asuntoedun saajan maksamaan veroon.

Ylipäätään asuntoedusta hyötyy verotusmielessä eniten siellä, missä markkinavuokrat ovat kovimmat, siis arvoalueilla.

Sellaisella asui myös eläkevakuuttaja Kevan eroamaan joutunut toimitusjohtaja, jonka asuntoedusta nousi meteli.

Uudenmaan kehyskunnat sijoittuvat kärkeen siksi, että verottaja on sijoittanut ne verotusarvolaskuissaan edullisemmaksi linjattuun "muuhun Suomeen", vaikka markkinavuokrat hipovat pääkaupungin tasoa.

Listauksen ykköskunnassa Tuusulassa asuntoedun verotusarvo on keskimäärin 39 prosenttia alhaisempi kuin asunnon markkinapyyntö. Siis tuhannen euron vuokra-asunnon verotusarvo on noin 610 euroa.

Myös muissa listauksen kärkikunnissa verotusarvo pyörii samoissa suuruusluokissa.

Yksittäisillä postinumeroalueilla asunnon verotusarvo voi jäädä jopa puoleen todellisesta vuokrasta, näin esimerkiksi Helsingin 00340-postinumeroalueella Kuusisaaressa ja Lehtisaaressa.

Vertailun toisesta ääripäästä löytyy kolme kuntaa (Kankaanpää, Sastamala, Kiiminki), joissa verotusarvo on suurempi kuin pyydetty markkinavuokra. Niissä ei siis asuntoedun saaja hyödy ainakaan verotusmielessä.

Asuntoedun maksutavoissa eroja

Ylipäätään työsuhdeasunnon veroetu on matalin syrjäseuduilla, jossa maksetun vuokran ja asunnon verotusarvon erotus on pienin.

Selvityksen vuokra-asuntojen verotusarvot olivat keskimäärin 73 prosenttia markkinavuokrasta, mutta hajonta on suurta sijainnista ja asunnosta riippuen. Verottajan mukaan verotusarvot ovat keskimäärin 90 prosenttia käyvästä vuokrasta.

Asuntoetu on verotettavaa tuloa. Koko asuntoetua ei kuitenkaan lasketa verotettavaksi tuloksi, vaan ainoastaan vuokratun asunnon verotusarvo.

Jos työnantaja maksaa asunnon vuokran (esim. 1 000 euroa/kk), nostaa etu saajansa bruttotuloja vain asunnon verotusarvon verran (esim. 600 euroa). Hän siis maksaa veroa pienemmistä tuloista, kuin jos asuntoedun tonni maksettaisin hänelle suoraan palkkana käteen. Näin veroa kertyy maksettavaksi vähemmän siksikin, että pienemmät tulot laskevat myös veroprosenttia.

Työsuhdeasujia on alle kaksikymmentätuhatta maan yli miljoonasta vuokralaisesta.

Oheisten taulukkojen laskelmissa ei ole otettu huomioon asunnon lämmitys- ja sähkökulujen mahdollista sisällytystä vuokraan. Voit itse järjestää taulukoita klikkaamalla sarakkeiden otsikoita.